Takur leher emas (burung)

Articles with 'species' microformats

Takur leher emas (Psilopogon franklinii) ialah spesies takur dalam keluarga Megalaimidae. Ia terdapat di Asia Tenggara, di mana ia mendiami hutan pada ketinggian antara . Ia disenaraikan sebagai Kurang Membimbangkan dalam Senarai Merah IUCN kerana taburannya yang luas dan populasi yang stabil.

Taksonomi 
Bucco franklinii ialah nama saintifik yang diusulkan oleh Edward Blyth pada tahun 1842 yang memerihalkan seekor takur hijau terang dengan tekak emas yang dikumpulkan di Darjeeling. Ia disusunkan dalam genus Megalaima yang diusulkan oleh George Robert Gray pada tahun 1842 yang mencadang untuk menggunakan nama tersebut dan bukannya Bucco. Pada abad ke-19 dan ke-20, spesimen zoologi takur leher emas berikut telah diperihalkan:

 Megalaema ramsayi yang diusulkan oleh Arthur Viscount Walden pada tahun 1875 ialah takur leher emas yang dikumpulkan di Bukit Karen.
 Cyanops franklinii auricularis yang diusulkan oleh Herbert C. Robinson dan C. Boden Kloss pada tahun 1919 untuk takur yang dikumpulkan di Penara Langbian di selatan Vietnam.
 Cyanops franklinii minor yang diusulkan oleh C. Boden Kloss dan Frederick Nutter Chasen pada tahun 1926 untuk spesimen yang dikumpul di Perak, Malaysia.
 Cyanops franklinii trangensis yang diusulkan oleh Joseph Harvey Riley pada tahun 1934 untuk takur yang dikumpulkan di Thailand.

Penyelidikan filogenetik molekul takur mendedahkan bahawa burung dalam genus Megalaima membentuk klad, yang juga termasuk takur api, satu-satunya spesies yang diletakkan dalam genus Psilopogon ketika itu. Takur yang dahulunya disusunkan dalam genus tersebut telah dilangkelaskan di bawah genus Psilopogon. Dua subspesies takur leher emas diiktiraf setakat 2014:

 P. f. franklinii terdapat di kaki bukit Himalaya dari Nepal tengah ke utara Myanmar, Laos, dan barat daya China.
 P. f. ramsayi terdapat dari Myanmar tengah dan timur hingga ke Semenanjung Tanah Melayu.

Pemerihalan 
Ia mempunyai buluan atas hijau terang dan buluan bawah hijau kekuningan yang lebih pucat, sayap biru tua dan biru verditer di bawah ekor. Paruhnya hitam suram, dan hitam di sekeliling mata. Dahinya kirmizi dan tekaknya jingga. Tungkainya kehijauan. Panjangnya  dan beratnya .

Taburan dan habitat 

Ia penetap di Nepal, India, Bhutan, Myanmar, Thailand, Malaysia, Laos, Vietnam, dan tanah besar China. Kehadirannya di Bangladesh tidak pasti. Ia mendiami hutan lembap tropika dan subtropika pada ketinggian .

Pembunyian 
Panggilan wilayah jantan ialah pukwowk yang sangat kuat.

Rujukan 

 
 Grimmett, Inskipp and Inskipp. Birds of India 
 Ripley, D. (1945). The Barbets. The Auk Vol 62

Psilopogon
Spesies kurang membimbangkan Senarai Merah IUCN